Update. Simona Halep, trădată de la București. Dezvăluire incredibilă
- Georgiana Dragomir
- 7 martie 2024, 21:29
Simona Halep susține că nimeni din echipa sa nu i-a sugerat să ia substanțe interzise, deși s-a simțit trădată, decumpănită, după decizia de suspendare.
Simona Halep susține că își pierduse speranța, cu privire la decizia TAS. Ea a precizat, la Antena 3, că a cerut avocaților să ia fiecare filmare de la antrenamente, să verifice, dacă a fost dopată intenționat.
"Când mi-au recomandat suplimentul am întrebat dacă sunt curate. Știam că nu am făcut nimic. A fost neglijență din partea echipei mele, ghinion pentru mine. Momentul în care am văzut testul de sânge, scris în limba română, am rămas șocată, dar știam că nu făcusem nimic. Am avut nevoie de două-trei zile să îmi revin", a menționat Simona Halep, la Antena 3.
Testul de sânge prin care s-a susținut că Simona Halep a luat substanța interzisă(n.r. Roxadustat) a fost fpcut în România. Ulterior, Tribunalul de Arbitraj Sportiv(TAS) a decis că dopajul Simonei Halep este accidental.
Simona Halep, primele dezvăluiri după victoria de la TAS: "Se putea verifica mai bine. Nu urăsc pe nimeni"
Simona Halep a anunţat, joi seară, la Antena 3, că va participa la turneul Miami Open, după ce TAS i-a redus suspendarea pentru dopaj de la patru ani la nouă luni. Cu toate acestea, tenismena nu are antrenor la acest moment.
"Nu am antrenor. Mă sfătuiesc cu Daren Cahill, e un om deosebit". Halep a mărturisit că a fost traumatizată toată perioada în care nu a mai jucat tenis, însă, "nu urăște pe nimeni ".
Conform deciziei TAS, suspendarea pentru Simona Halep a fost redusă de la patru ani la nouă luni, a confirmat avocatul ei, Bogdan Stoica. De asemenea, Tribunalul de Arbitraj Sportiv (TAS) a decis anularea probei de sânge din pașaportul biologic al Simonei Halep. Tribunalul de Arbitraj Sportiv (TAS) de la Lausanne a admis apelul depus de jucătoarea română de tenis Simona Halep şi i-a redus la nouă luni suspendarea de patru ani dictată de Agenţia Internaţională pentru Integritatea Tenisului (ITIA) în urma audierilor care au avut loc în perioada 7 - 9 februarie.
.